*,,Eu nu iubesc decât un lucru pe lume: muzica, imensa muzica.”*

George Enescu

**UNITĂŢI DE ÎNVĂŢĂMÂNT IMPLICATE:**

1. **GRĂDINIŢA P.P. NR.13 –TÂRGOVIŞTE**
2. **LICEUL DE ARTE ,,BĂLAŞA DOAMNA” –TÂRGOVIŞTE**

**DURATA PROIECTULUI:**

Proiectul educaţional se desfăşoară în perioada martie 2021-iunie 2022.

**ARGUMENT:**

Muzica este unul dintre mijloacele prin care copiii învaţă despre lume, încă de la vârste foarte mici. Începând de la naşterea copiilor, părinţii folosesc instinctiv muzica pentru a-i linişti pe cei mici, pentru a-i ajuta săadoarmă, pentru a le arăta bucuria de a fi cu ei, pentru a face activităţi împreună. La rândul lor, copiii sunt atraşi în mod natural de muzică.

Destul de devreme în dezvoltarea lor, copiii încep să identifice ritmul şi chiar să se mişte pe muzică. De asemenea, copiii mici au capacitatea de a imita cu uşurinţă sunete şi melodii pe care le aud, ceea ce arată cât de curioşi şi interesati sunt de a descoperi şi a interacţiona cu lumea din jur.

Prin urmare este important să se înceapă educaţia muzicală de la vârsta preşcolară. În grădiniţă, educaţia muzicală se realizează în mod organizat şi sistematic cu mijloace, metode şi procedee specific

Preşcolarii simt o deosebită plăcere ascultând şi interpretând cântece care-i fac mai vioi, mai veseli, mai sociabili, mai disciplinaţi, toate aceste ajutând la închegarea colectivului.  
Mijloacele folosite în educaţia muzicală dezvoltă gândirea şi imaginaţia, stimulează atenţia, dezvoltă memoria auditivă.

Studiile privind dezvoltarea copiilor arată că muzica (cântatul, expunerea la muzică, interpretarea la un instrument muzical) are un rol benefic şi un impact ridicat asupra unei varietăţi de abilităţi, indiferent de vârsta: abilităţi motorii, limbaj, abilităţi sociale şi cognitive.

Ascultată, cântată, interpretată la un instrument muzical, muzica oferă copiilor posibilitatea de a-şi exprima emoţiile şi trăirile, mai ales atunci când le este mai dificil să le verbalizeze.

Fie că este vorba de a cânta la un instrument sau de a cânta ori dansa in grup, aceste activităţi îi învaţă pe copii să coopereze, precum şi să devină mai [empatici](https://mamisicopilul.ro/empatia-la-copii/).

Copiii care fac parte dintr-un cor sau un grup muzical, ori chiar dintr-o ochestră de juniori, vor ști să comunice mai eficient cu cei din jur, să colaboreze în echipă și să aprecieze recompensele care vin din activitățile întreprinse împreună. Pentru o dezvoltare cognitivă rapidă, specialiștii recomandă de asemenea, pentru copii, studiul unui instrument muzical pe placul copilului, cum ar fi chitara, pianul, vioara, etc. Este demonstrat faptul că studierea unui instrument sau cântatul cu vocea presupune dezvoltarea sentimentelor de mulțumire și încredere de sine, stimulând în același timp acțiuni complexe de coordonare a mișcărilor și concentrare susținută.

Conţinutul şi activităţile propuse în cadrul parteneriatului ***,,Muzica, prin ochi de copil”*** urmăresc captarea interesului copiilor pentru muzică, alături de familiarizarea preşcolarilor cu instrumentele muzicale, precum şi popularizarea experienţei pozitive a celor două unităţi de învăţământ implicate.

**SCOPUL:**

* Realizarea unor contexte educaționale care să permită copiilor formarea competențelor și abilităţi specifice educației muzicale.
* Formarea şi dezvoltarea disponibilităţilor creatoare şi interpretative în domeniul muzical.

**OBIECTIVE EDUCAŢIONALE:**

* Dezvoltarea alfabetizării muzicale elementare, precum şi a simțului artistic;
* Familiarizarea cu instrumentele muzicale;
* Realizarea de activităţi comune, într-un climat psihoafectiv motivant, care să contribuie la dezvoltarea personalităţii copiilor.
* Exprimarea unor idei, sentimente, trăiri, atitudini, prin interpretarea unor lucrări muzicale cu ajutorul instrumentelor/pseudo-instrumentelor muzicale;
* Familiarizarea cu atmosfera specifica spectacolelor si audiţiilor muzicale.
* Cultivarea sentimentelor de prietenie, armonie și bună dispoziție în relațiile cu copiii din alte grupuri.

**GRUPUL ŢINTĂ:**

**Beneficiari direcţi:**  Preşcolarii din Grădinţia P.P. Nr. 13 Târgovişte,

Elevii din ciclul gimnazial şi ciclul liceal ai Liceului de Arte ,,Bălaşa Doamna”.

**Beneficiari indirecţi:** părinţi, bunici, profesori, educatori.

**RESURSELE PROIECTULUI:**

**Umane**: preşcolari, elevi, părinţi, cadre didactice, comunitatea locală.

**Materiale:** instrumente muzicale, partituri, aparatură video, laptop, aparat foto, microfon, costume.

**Temporale**: Ani şcolari 2020-2021 şi 2021 - 2022

**Spaţiale**: Grădiniţa cu P. P. Nr. 13 Târgovişte, Liceul de Arte ,,Bălaşa Doamna “ Târgovişte.

**PARTENERII PROIECTULUI:**

1. **GRĂDINIȚA CU PROGRAM PRELUNGIT NR.13 TÂRGOVIȘTE**

**DIRECTOR: Prof. CRISTESCU CORINA FLORENTINA**

**INIȚIATORI/COORDONATORI:**

* Prof.înv.preşcolar: ŞTEFĂNESCU ALINA
* Prof.înv.preşcolar: CRISTESCU CORINA FLORENTINA

**2. LICEUL DE ARTE ,,BĂLAŞA DOAMNA” - TÂRGOVIŞTE**

**DIRECTOR: Prof. DOBRESCU MARIAN**

**DIRECTOR ADJUNCT: Prof. TOADER DENISA**

**INIȚIATOR/COORDONATOR:**

* Prof. PREDA OANA
* Prof. BONDU ALEXANDRU

**ETAPELE PROIECTULUI:**

**I. Organizarea grupului ţintă şi a colaboratorilor cu responsabilităţi.**

• Intocmirea proiectului ;

• Prezentarea proiectului şi studierea sa de către colaboratori.

**II. Semnarea proiectului de către parteneri.**

**III. Organizarea şi desfăşurarea activităţilor din cadrul proiectului.**

**IMPACTUL PROIECTULUI:**

* Inițierea unor relații de prietenie și colaborare între copiii și profesorii unităților de

învățământ vizate;

* Creșterea interesului copiilor față de cultura muzicală;
* Realizarea unor schimburi de bune practici între parteneri.

**MODALITĂȚI DE MONITORIZARE ȘI EVALUARE :**

* Întâlniri, discuții ale echipelor de proiect;
* Fotografii şi înregistrări video din cadrul activităţilor;
* Susţinerea de spectacole/audiţii muzicale în faţa părinţilor, a comunităţii locale;
* Procese- verbale încheiate în urma derulării acţiunilor;;
* Publicarea unor articole despre activităţile desfăşurate în proiect.